Ҳисобот

дар бораи тадбиқи меъёрҳои Конвенсияи СММ оид ба тағйирёбии иқлим дар соли 2012

Тоҷикистон Конвенсияи Меъёрии Созмони Миллали Муттаҳид оид ба тағйирёбии иқлимро дар соли 1998 тасдиқ намуда, ҳамчун Тарафи Конвенсия, ба замимаи I шомил набуда, дар доираи ӯҳдадорҳои ба зимадошта як қатор корҳоро ба анҷом расонида истодааст.

Барои амалӣ намудани Конвенсияи Меъёрии СММ оид ба тағйирёбии иқлим дар ҷумҳурӣ Нақшаи Миллии Фаъолияти (НМФ) Ҷуҳурии Тоҷикистон оид ба паст намудани оқибатҳои тағйирёбии иқлим таҳия ва ба тавсиб расонида шуд, ки он бо қарори Ҳукумати Ҷуҳурии Тоҷикистон аз 6 июни соли 2003 №259 тасдиқ гардид. Дар ҳуҷҷати мазкур афзалият ва самтҳои асосии чорабиниҳои Ҷумҳурии Тоҷикистон оид ба ҳалли масъалаи тағйирёбии иқлим муайян карда шудаанд. Чорабиниҳои НМФ барои банақшагирӣ ва қабули қарорҳо дар самтҳои мухталифи хоҷагии халқи ҷумҳурӣ ҳамчун асос ба ҳисоб меравад.

Ахбороти Якуми Миллии Ҷумҳурии Тоҷикистон оиди тағйирёбии иқлим дар давоми солҳои 2001-2003 таҳия шуда моҳи декабри соли 2003 ба Котиботи Конвенсияи Меъёрӣ ва дар ҷаласаи 9-уми Конфронси Тарафҳои Конвенсияи Меъёрии Созмони Миллали Муттаҳид дар шаҳри Милани Италия пешниҳод карда шуд.

Бахши дуюми Ахбороти Якуми Миллӣ ҷамъбасти натиҷаи тадқиқотҳоро дар бар мегирад. Ин ҳуҷҷат бо назардошти рушди иқтидор: талаботи технологї ва баланд намудани сатҳи потенсиал дар бахшҳои баҳои арзиши паст намудани афкандани газҳои парникї ва мутобиқсозӣ: самарабахшии лоиҳаҳои иқтисодӣ ва экологӣ: баҳодиҳии асосҳои қонунгузорї ва институтсионалӣ ва муайян намудани монеаҳо оиди гузаронидани технологияҳо ва иҷроиши лоиҳаҳоро ҷамъбаст менамояд. Ин ҳуҷҷат 46 лоињаро оид ба паст намудани окибатњои тағйирёбии иклимро дар бар мегирад.

Ахбороти Дуюми Миллии Ҷумҳурии Тоҷикистон оиди тағйирёбии иқлим дар давоми солҳои 2005-2008 иҷро мешавад. Ин лоиҳа ба Тоҷикистон имкон медиҳад, ки ӯхдадориашро дар назди Конвенсияи тағйирёбии иқлим иҷро намояд. Дар айни ҳол бахшҳои асосии барнома ба итмом расонида, маълумотҳои ба даст оварда шударо таҳлил карда истодаем. То охири сол ин ҳуҷҷат ҷамбаст шуда ба Конвенсияи тағйирёбии иқлим пешкаш мешавад. Ахбороти Дуюми Миллии Ҷумҳурии Тоҷикистон дар бахши мутобикшави бо тағйирёбии иқлим чунин самтҳоро дар бар мегирад:

* Экосистемаҳо ва ҷангал
* Захираҳои замин
* Захираҳои об
* Кишоварзӣ
* Саломатии аҳолї

Муассиса дар доираи чорабиниҳои зикргардида, ҷиҳати амалӣ намудани Конвенсия дар мавзӯъҳои «Моҳияти Конвенсияи меъёрии СММ, ҷалби сармоягузорӣ, ҷиҳати мутобиқ гардонидани соҳаҳои хоҷагии халқ ба тағйирёбии иқлим ва Протоколи Киото» бо намояндагони вазорату идораҳо, ташкилоту корхонаҳо, Академияи илмҳои Ҷумҳурии Тоҷикистон ва Донишгоҳу Донишкадаҳои ҷумҳурӣ Конфронсу Семенар ва Машваратҳои корї доир намуд.

Дар тулии солҳои 2009-2010 коршиносони Ҷумҳурии Тоҷикистон оид ба тағийрёбии иқлим дар кори Конфросу Семинарҳо ширкат намуда, дар ҳамкорӣ бо 193 давлатҳои аъзои Конвенсия дар системаи глобалии иқлимӣ таклифу гузоришҳои мушахас аз қабили, «Сиёсати пешгирифтаи Ҷумҳурии Тоҷикистон дар бахши тағйирёбии иқлим, кам кардани партовҳо ба атмосфера» ва «Мутобиқгардонии соҳаҳои истеҳсолот ба тағйирёбии иқлим»-ро пешниҳод намуданд.

Дар доираи ҳамкориҳои байналмилалй оид ба тағйирёбии иқлим мутахассисони Тоҷикистон ба курсҳои такмили ихтисоси Маркази байналмилалии иқлимӣ фаро гирифта шуда, малакаю донишҳои касбии худро то ба сатҳи мутахассисони ҷаҳони муосир баланд бардоштанд.

Ҳукумати ҷумҳурӣ дар самти ухдадориҳо оид ба Конвенсияи СММ оид ба тағйирёбии иқлим тадбирҳои паст намудани таъсири антропогенӣ ба иқлим, зиёд намудани ҷангалзорҳо, беҳдошти солимии ҷомеа ва мутобиқшавӣ ба тағйирёбии иқлимро андешида истодааст. Калиди асосии ҳалли масъалаи марбут ба таъсири тағйирёбии иқлим ин маблағғузорӣ мебошад.

Ҳамроҳшавӣ ба Конвенсияи меъёрии СММ оид ба тағйирёбии иқлим, шомил шудан ба Протоколи Киото, тайёр намудани ахбороти якум ва дуюми миллӣ оид ба тағйирёбии иқлим дар Тоҷикистон, тасдиқ намудани Нақшаи миллии фаъолияти Ҷумҳурии Тоҷикистон оид ба паст намудани оқибатҳои тағйирёбии иқлим сиёсати Ҷумҳурии Тоҷикистонро дар ин самт нишон медиҳад.

Бо пешниҳоди коршиносони ҷумҳурӣ, Ҷумҳурии Тоҷикистон ба қатори яке аз давлатҳои пилотї барои амалӣ намудани «Барномаи пилота устувории ба тағйирёбии иқлим (БПУТИ)» шомил гардид, ки аз тарафи Фонди Сармоягузории Иқлимӣ (ФСИ) ва дастгирии Бонки Ҷаҳонӣ, Бонки Рушди Осиё, ва Бонки Аврупо ба Рушд ва Таррақиёт маблағғузорӣ хоҳад шуд.

Банди 1-ум БПУТИ, ки дар якҷоягї бо вазорату идораҳо ва ташкилоту корхонаҳои ҷумҳуриявӣ ва бонкҳо таҳия гардида аст 6-лоиҳаро дар самтҳои мухталиф дар бар мегирад, ки моҳи июни соли 2010 аз тарафи ФСИ дастгирї ёфта, маблағгузории банди якуми он 1,5 млн долари ИМА-ро ташкил медиҳад.

Банди 2-ум барнома бошад моҳи ноябри соли 2010 дастгири ёфта, маблағи умумии он 50 млн. доллари ИМА-ро ташкил медиҳад.

Айни ҳол, лоиҳаи «Ахбороти 3-уми миллии Ҷумҳурии Тоҷикистон оид ба тағйирёбии иқлим», ки барои солҳои 2011-2013 пешбинї гардидааст бо мабғи 480 ҳазор долл ИМА аз Фонди Глобалии Экологи (ФГЭ) маблағгузори шуда истодааст.

Ахбороти сеюми Миллии Ҷумҳурии Тоҷикистон оиди тағйирёбии иқлим соли 2011 сар шуда дар айни ҳол бахшҳои асосии барнома корҳои худро сар кард. Қисмати аввали лоиҳаи мазкур бо гирдовардани маълумотҳои лозимӣ дар марҳилаи тахлилу омӯзиш аз ҷониби коршиносони сатҳи миллию байналмиллалй қарор дорад. Ахбороти сеюми Миллии Ҷумҳурии Тоҷикистон дар бахши мутобиқшавӣ бо тағйирёбии иқлим чунин самтҳоро дар бар мегирад:

* Шароитҳои миллї;
* Ба руйхатгирии Газҳои Парникї;
* Баҳои нозук ва чорабиниҳои мутобиқсозї оиди тағйирёбии иқлим;
* Сиёсат ва тадбирҳо оиди паст намудани партовҳои газҳои парникї ва оқибатҳои тағйирёбии иқлим;
* Ахбороти умумї.

Бояд қайд кард, ки дар доираи фаъолиятҳои Љумҳурии Тољикистон оид ба тағйирёбии иқлим ва сиёсати пешгирифтаи Њукумати Љумҳурї ҳамчун кишвари пилотї ба фонди инвестисионии иқлими дохил шуда ба маблағи 50 млн доллари амрикої ҳамчун грант барои иљрои барномаҳои мутобиқшавї ба тағйирёбии иқлим гирифт.

Самтҳои асосии ин барнома чунин мебошад:

* Энергетика,
* Кишоварзи
* Мелиоратсия ва соҳил мустаҳкамкунї,
* Барқарорсозии соҳаи обуҳавошиносї,
* Иқлимшиносї ва моделҳои иқлимї.

Зарурияти тағйирёбии иқлимро ба назар гирифта мутахасисони соҳа кушиш ба харљ дода истодаанд, ки дар оянда тамоми соҳаҳои иқтисодиёти љумҳурӣ дар пешрафти иқтисодиёт ивазшавии иқлимро ба назар гиранд.

Дар санаи 14-25 майи 2012-ум сол сессияи музоркиравии ҷонибҳои Конвенсияи меъёрии СММ оиди тағйирёбии иқлим дар Бонна баргузор гардид. Иштирокчиёни конфронс дар оянда на танҳо аз нав ҷорӣ намудани муҳокимаи давраи дуюми Протоколи Киото, корҳои Фонди сабзи иқлимӣ (ФСИ) ва дигар саволҳои техникї, инчунин корҳои навро бо созшномаи глобалӣ оғоз намуданд.

Бо љамбасти сессия ва сўҳбатҳои тӯлонї ҷонибҳо барои тартиб додани гурӯҳи нави корӣ шартнома бастанд, ки танҳо дар соли 2015 барои коркарди роҳҳои нави идоракунӣ, иваз намудани Протоколи Киото, инчунин дар марҳалаи дуюми он муайян намудани ўҳдадориҳои протокол мебошад.

Саннаи 19-21 уми июли 2012 сол дар меҳмонхонаи "Серена"- и шаҳри Душанбе вохўрии ҳаштумини Мусоҳибаи Картахенї баҳри фаъолияти пурсамар баргўзор гардид.

Дар ин конфоронси мусоҳибавӣ аз номи Ҳукумати Ҷумҳурии Тоҷикистон, Кумитаи ҳифзи муҳити зисти назди Ҳукумати Ҷумҳурии Тоҷикистон, ки ҳамчун ҳамоҳангсозӣ милли дар мусоҳибаҳои байналмилаллӣ оиди тағйирёбии иқлим мебошад, иштирокчиёни зиёда аз 40 давлати аъзоро барои баргўзор намудани вохўрии навбати Мусоҳибаи Картахенї ба Тоҷикистон даъват намудааст.

Вохӯри Мусоҳибаи Картахенї ғайрирасмӣ буда ин танҳо барои мувафақ шудан ба мақсадҳои муайяндшуда, муборизаи зарурию ҳуқуқї бурдан ба муқобили тағйирёбии иқлим дар доираи Конвенсияи меъёрии Созмони Милалли Муттаҳид оиди тағйрёбии иқлим мебошад. Дар мусоҳибаи номбурадаи ғайрирасмй ҳар як иштирокчї, ки ҳамчун намояндаи як давлат озодона мақоми кишвари худро муйаян намуда дар ҳар як гуфтушинидҳои оянда оиди тағйирёбии иқлим иштирок менамояд.

Барои Ҷумҳурии Тоҷикистон баргузор намудани чунин вохўриҳо дар самти тағйирёбии иқлим, ҳамкории иттиҳодияҳои ҷаҳониро оиди проблемаҳои тағйирёбии икдим мустаҳкам месозад. Ҳамаи иштирокчиёни Мусоҳибаи Картахенї вазифадоранд, ки дар доираи муқарароти Ковенсияи меъёрии Созмони Милали Муттаҳид оид ба тағйирёбии иқлим (КМСММТИ) фаъолият намоянд.

Рўзҳои 26 ноябр то 7 декабри соли 2012 дар давлати Қатар 18-ум Конфронси Тарафҳои Конвенсияи СММ оиди тағйирёбии иқлим баргузор гардид. Дар кори конфронс намояндагони 197 давлатҳои аъзои Конвенсия ва тамоми зерсохторҳои СММ, намояндагони Бонкҳои рушд, ташкилотҳои ҷамъиятӣ ва дигарон ширкат варзиданд, ки дар маҷмӯъ зиёда аз 9000 нафаро ташкил намуд. Инчунин, дар кори конфронс роҳбарони 7 давлат ва котиби генералии СММ ширкат варзиданд.

Дар кори конфронс хулосае ба тасвиб расонида шуд, ки котиботи «Фонди Сабзи Иқлимй» дар давлати Корея шаҳри Согдко қарор мегирад. Аз руи нақша кори муваққатиро дар нимаи соли 2013 оғоз намуда ва аз аввали соли 2014 фаъоияти Котибот доим амалкунанда мешавад.

Оиди платформаи Дурбан (АЭР), ки кори худро бо қарори конфронси 17-ум дар шаҳри Дурбани Африкаи Ҷануби ифтитоҳ бахшида буд, пурра ба кор оғоз намуд. Аз руи мақсадҳои дар пеш истода платформаи Дурбан бояд дар охири соли 2015 ухдадориҳои нави конвенсияро ба роҳ монад, ки мӯҳлати он то соли 2020 дар бар мегирад.

Протоколи Киотои конвенсияи СММ оиди тағййирёбии иқлим, ки дар соли 1997 таҳия карда шуда буд қисми аввали кори худро ба итмом расонд. Протоколи мазкур кам кардани газҳои парникиро дар ҳаҷми зиеда аз 5% дар давоми солҳои 2008-2012 барои ҳамаи давлатҳои тараққиёфта муайян карда буд. Дар конфронси 18-ум тарафҳо мӯҳлати протоколи мазкурро то соли 2020 давом дода, тағйиру иловаҳо ба он дохил намуданд.

Кам кардани газҳои парникї аз тарафи давлатҳои тараққиёфта дар қисми дуюм, ки солҳои 2013-2020-ро дар бар мегирад, 20 %-ро ташкил мекунад. То соли соли 2015 тарафҳои конвенсия тасмим гирифтанд, ки фоизи кам кардани газҳои парникиро аз тарафи давлатҳои тараққиёфта барои қисми сеюм муайян созанд.

Котиби Генералии СММ ҷаноби Пан Ги Мун, барои муайян намудани фоизи камкунии газҳои парникї даъвати сарони давлатҳоро дар соли 2014 пешниҳод кард. Дар кори конфронс «Маркази технологияи Иқлимї» ба роҳ монда шуд, ки сардории онро дар муддати 5 соли аввал барномаи СММ оиди муҳити зист ба ухда мегирад. Барномаи кории омузиши кадрҳо, пурзур намудани иқтидорнокӣ, сайқал додани сатҳи маълумотнокии ҷомеа оиди тағйирёбии иқлим ташкил карда шуд.

Намояндагони Тоҷикистон барои иловатан ҷалб намудани сармоя барои пешгирии офатҳои табии ва мутобиқгардони ба тағйирёбии иқлим рузи 5 уми декабр дар доираи 18-умин конфронси конвенисияи СММ оиди тағйирёбии иқлим бо Бонкҳои ҷаҳонии рушд ва давлатҳои донор чорабинии махсус ташкил карданд.

Дар кори чорабинии махсус намояндагони Шветсария, Англия, Олмон, Амрико, Финландия, Бонки Осиёгии Рушд, Бонки Аврупо оид ба Таҷдид ва Рушд, Барномаҳои СММ оид ба Муҳити Зист (UNЕР), Барномаҳои СММ оиди ба Таррақиёт (UNDP), Барномаҳои СММ оид ба Омузиш (UNITAR), Ҷамъияти Олмони оиди Ҳамкории Байналмиллалӣ (GIZ) ва дигарон ширкат варзидан.

Дар кори чорабинии махсус пешниҳодҳои ҳамкории зич бо давлатҳои Шветсария, Финландия ва Олмон мувофиқи мақсад омад, ки дар соли 2013 тақрибан 1 млн доллари ИМА аз ҷониби ин давлатҳо чудо мегардад.

Бояд қайд кард, ки конфронси 19-уми конвенсияи СММ оиди тағйирёбии иқлим дар шаҳри Варшаваи давлати Полша моҳи ноябри соли 2013 баргузор мегардад.

М.Сафаров

Директори Муассисаи давлатии обуҳавошиносӣ,

Ҳамоҳангсози миллии Конвесияи меъёрии СММ

оид ба тағйирёбии иқлим